רשות שוק ההון פרסמה את מדד השירות בחיסכון הפנסיוני לשנת 2016. מהנתונים עולה כי החברות שהגיעו למקומות הראשונים בתחום הפנסיה הן הראל, הלמן אלדובי ופסגות. בתחום הגמל בלטו לטובה ילין לפידות, אנליסט ואי בי אי ואילו בתחום פוליסות ביטוחי המנהלים מובילות פסגות, הראל וכלל.
על פי הנתונים חלה ירידה ברמת השירות בתחום הפנסיה בחברות איילון ואלטשולר שחם, בתחום הגמל - באיילון ומגדל ובביטוחי המנהלים ירדו הכשרה ומנורה.
הדירוג נעשה על בסיס השוואה בשלושה פרמטרים: שביעות רצון והמלצת לקוחות, טיפול בפניות הציבור וזמני מענה טלפוני. נציין כי במהלך השנה שחלפה התקבלו ברשות שוק ההון 4,250 תלונות כנגד החברות המנהלות את חסכונות הציבור. עם זאת, חושב לזכור כי רק חלק קטן מהתלונות מגיע לפיקוח.